[image: sigla_pmt_cmyk]ROMÂNIA
JUDEŢUL TIMIŞ
MUNICIPIUL TIMIŞOARA
DIRECŢIA CLĂDIRI TERENURI ŞI DOTĂRI DIVERSE I EST
BIROUL CLĂDIRI TERENURI I EST
                      NR.CT2020-  018461 /20.08.2020      





        

                        REFERAT DE  APROBARE  A PROIECTULUI DE HOTĂRÂRE
privind trecerea din domeniul public al Municipiului Timişoara în domeniul privat al Municipiului Timişoara a terenului situat în str. Diaconu Coresi nr. 40


	


             Terenul aferent clădirii situate în str. Diaconu Coresi nr. 40,  înscris în CF 405877 Timişoara  (CF vechi  7914  Timişoara ), cu nr. top. 10670/1  şi suprafaţa de 427 mp, a fost inclus în inventarul domeniului public al Municipiului Timişoara aprobat prin HCLMT nr. 313/2005 la poziţia nr. 3823, atestat prin H.G.849/2009 privind atestarea domeniului public al judeţului Timiş, precum şi al municipiilor, oraşelor şi comunelor din judeţul Timiş, poz. 3707  din Anexa nr.2 publicată în M.O.699 bis/2009, având număr de inventar  5546  şi valoarea  190.015 lei.
 
 	 Imobilului situat pe terenul respectiv a fost cumpărate în baza Legii 112/1995, iar terenul aferent casei  constituind curtea  şi grădina imobilului din str. Diaconu Coresi nr. 40, pe acest teren neavând acces decât proprietarul casei.

	Conform prevederilor Ordonanţei de Urgenţă nr.57/2019 privind codul Administrativ, art.361, alin.(2) ” Trecerea unui bun din domeniul public al unei unităţi administrativ-teritoriale în domeniul privat al acesteia se face prin hotărâre a consiliului judeţean, respectiv a Consiliului General al Municipiului Bucureşti ori a consiliului local al comunei, al oraşului sau al municipiului, după caz, dacă prin lege nu se dispune altfel.”

	Conform Legii 50/1991 republicată, art.13, alin. (1) ”Terenurile aparţinând domeniului privat al statului sau al unităţilor administrativ-teritoriale, destinate construirii, pot fi vândute, concesionate ori închiriate prin licitaţie publică, potrivit legii, în condiţiile respectării prevederilor documentaţiilor de urbanism şi de amenajare a teritoriului, aprobate potrivit legii, în vederea realizării de către titular a construcţiei. (2) Terenurile aparţinând domeniului public al statului sau al unităţilor administrativ-teritoriale se pot concesiona numai în vederea realizării de construcţii sau de obiective de uz şi/sau de interes public, cu respectarea documentaţiilor de urbanism aprobate potrivit legii.”

 	Având în vedere faptul că terenul respectiv nu este de uz sau de interes public, casa situată pe teren fiind cumpărată în baza Legii 112/1995, iar terenul este împrejmuit, constituind curtea imobilului din str. Diaconu Coresi nr. 40, pe acest teren neavând acces decât proprietarul clădirii, domeniul public fiind definit conform Ordonanţei de Urgenţă nr.57/2019, art.286, alin. (4) ”Domeniul public al comunei, al oraşului sau al municipiului este alcătuit din bunurile prevăzute în anexa nr. 4, precum şi din alte bunuri de uz sau de interes public local, declarate ca atare prin hotărâre a consiliului local, dacă nu sunt declarate prin lege ca fiind bunuri de uz sau de interes public naţional ori judeţean”, considerăm necesară şi oportună aprobarea trecerii din domeniul public al Municipiului Timişoara în domeniul privat al Municipiului Timişoara a terenului situat în  str. Diaconu Coresi nr. 40, înscris în CF 405877 Timişoara  (CF vechi  7914 Timişoara ), cu nr. top. 10670/1 în suprafaţă de 427 mp şi modificarea anexei 
la HCLMT nr.313/2005 prin radierea poziţiei 3823, corespunzătoare poziţiei nr. 3707 din Anexa nr.2 la H.G.nr.849/2009.

